भक्तांबर विधान के बाद हुआ शांतिधारा अभिषेक
नेहरु नगर दिगंबर जैन मंदिर में रविवार को भक्तांबर विधान पूजन किया गया। मुनि प्रतीक सागर ने मंत्रोच्चार के साथ विधि विधान से पूजा कराई। उन्होंने कहा कि इस विधान से जीवन में जो भी परेशानियां है, वह जरूरी दूर होगी।
साथ ही एक नई दिशा और ऊर्जा इस विधान से प्राप्त होगी। मुनिश्री ने जिनेंद्र भगवान की शांति धारा का मंत्रोच्चार भी किया, जिसमें भक्तों ने अभिषेक पूजन किया। इस मौके पर आचार्य पुष्पदंत सागर महाराज के फोटो चित्र का अनावरण किया गया। इस दौरान मुनिश्री ने कहा कि आप सभी सच्चे मन से प्रभु की आराधना करें और राग देश से बचें। दिखावे की जिंदगी मत जियो, सादा जीवन उच्च विचार करो। उन्होंने कहा कि आने वाले महावीर जयंती पर हम सब एकजुट होकर एक स्थल पर महाकुंभ के साथ जयंती भिलाई में मनाएंगे। आयोजन के तहत मुनिश्री का पाद प्रक्षालन चेलना मनीत जैन-अर्चना जैन ने किया। इस अवसर पर विधान में महिलाएं और पुरुष वर्ग में 68 श्रीफल अर्पण करते हुए नृत्य-गान के साथ पूजन किया। 6 मार्च को सुबह 7 बजे मंगल विधान पूजन, नेहरू नगर मंदिर में होगा।
नेहरू नगर जैन मंदिर में समाज की महिलाएं भक्तांबर विधान की पूजा करते हुए।
hin_Deva hin_Deva hin_Deva awa_Deva